	На основу члана 27. став 5. и члана 135. став 2. Закона о стечају („Службени гласник РС“ бр.104/2009), као и поглавља III и VIII Националног стандарда  о начину и поступку уновчења имовине стечајног дужника - Национални стандард број 5 и одлуке Одбора поверилаца стечајни управник стечајног дужника:   
ДОО „АГРОЖИВ – ЈАГОДИНА“ у стечају 

ЈАГОДИНА, ул. Кнеза Милете бб 

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА 

за вршење услуга процене вредности стечајног дужника као правног лица.
За потребе утврђивања процене вредности у поступку продаје проценитељ ће користити следеће методе:

· Процену вредности правног лица према методама које су у складу са Међународним рачуноводственим стандардима, којима се oбезбеђује најбољи интерес стечајне масе
Проценитељ ће такође:

· Саставити и доставити правно мишљење у вези правног статуса имовине која је предмет процене на основу прибављене документације
Проценитељ је дужан да о извршеној процени наручиоцу - стечајном дужнику, достави детаљан Извештај о извршеној процени у електронској форми и 2 примерка у писаној форми.
Одабир најбољег понуђача ће извршити стечајни управник у роковима прописаним Националним стандардом о начину и поступку уновчења имовине стечајног дужника, задржавајући  право да не изабере ни једног понуђача.
Заинтересовани понуђачи, односно њихови овлашћени представници, могу добити детаљније информације за израду понуде на адреси: ул. Чочетова бб, Јагодина,  уз претходну најаву, или путем e-mail адресе: branko.peric92@gmail.com
Затворене понуде доставити најкасније до 15.10.2023. године на адресу стечајног управника Бранка Перића, Јагодина, ул. Војводе Путника бр.22, са назнаком ПОНУДА — пружање услуга процене вредности — ДОО „Агрожив - Јагодина“ у стечају.

Понуда треба да садржи: квалификације и референце понуђача, рок у коме ће процена бити урађена, цену и динамику плаћања.

Контакт телефон: 063/1018659; 064/1151022.


